באבא אסחאק

באבא אסחאק קֶפֶרסּודי המכונה גם באבאי (בטורקית סלג'וקית: بابا اسحاق המאה ה-13) היה מנהיג דתי ומטיף מוסלמי תלמיד של מורה רוחני בשם באבא איליאס מח'וראסאן, שעמד בראש מרד של טורקמנים של אנטוליה נגד הסולטנות הסלג'וקית של רום. המרד נודע כ "מרד הבאבאים " או המרד של באבא אסחאק והתרחש בערך בשנים 1241-1239.
250px|ממוזער|שמאל|סולטנות רום ושכניה בסביבות שנת 1200

רקע
במאה ה-13 קמו בקרב הטורקמנים הנוודים שנעו מערבה באימפריה הסלג'וקית מטיפים דתיים המכונים "באבא" או "אטא" - שייח'ים או דרווישים שהפיצו תורה סופית, האופיינית למסדר הוופאייה בגרסה עממית, כפרית ולוחמנית, אשר שילבה יסודות מיסטיים עם מסורות טורקמניות הטרום-אסלאמיות שאמאניות.
תורתם כללה יסודות מיסטיים שיעיים (באטיני/ע'ולאת) כמו, למשל, אמונה בגלגול נשמות, הערצה קיצונית לח'ליפה עלי בן אבי טאלב. תנועתם נחשבת לאחד השורשים לצמיחת הזרם האלווי והבקטאשי באנטוליה. השקפתם הייתה מנוגדת לאסלאם הסוני האורתודוקסי של השלטון הסלג'וקי באותה תקופה.
השפעתם הייתה גדולה על ההמונים הטורקמנים החצי-נוודיים שהתאסלמותם הייתה יותר שטחית, ושקופחו על ידי השלטון מבחינה כלכלית, למשל בחלוקת האדמות, ובנטל המסים, שהייתה לעומתית כלפי המדיניות הריכוזית של הסולטנים של רום וכלפי תרבותם המושפעת הרבה על ידי התרבות הפרסית.
בסביבות 1239 פרץ באנטוליה עימות קשה שנודע כמרד באבאי או מרד הבאבאים, אשר בראשו עמדו באבא איליאס ותלמידו, ה"מוּריד" באבא אסחאק.

קורות חייו 
באבא אסחאק כונה גם "קפרסודי" מכיוון שכנראה התגורר בקפרסוד, יישוב ששוייך בעבר לסוריה, כיום על יד אדיאמן בטורקיה בכורקיסטאן הטורקית
בהיסטוריוגרפיה הטורקית המודרנית נפוצו על מוצאו ותפקידו של באבא אסחאק תאוריות קונספירציה מסוימות.
לפי אחת מהן, שנתמכה על ידי חוסיין חוסמדין (1869-1939),
הוא היה איסאק, צאצא יווני מוסווה לשושלת קומננוס הביזנטית ותכנן להדיח את הסולטנות האסלאמית ולהקים באמאסיה מדינה נוצרית וסלית לביזנטים. לצורך מטרה זו הטיף לאמונה מעורבת מוסלמית-נוצרית.

לדעת ההיסטוריון אהמט יאשאר אוג'אק אין ממש ראיות להשערה זו..
על פי טאהיר הרימי באלג'יולו, בזמן שלמד בשיראז אצל המלומד מוהי-אד-דין תאהימי התגייס באבא אסחאק כשליח של האסמעילים הניזארים מאלמות במטרה לערער את שלטון הסלג'וקים באנטוליה. מאוחר יותר התמנה תאהימי כקאדי בסיווס.

באותה תקופה היו קבוצות טורקמניות שמצאו מקלט אצל האסמאעילים הניזארים בצפון-מערב איראן ואזרבייג'אן של היום.
לעומת זאת לפי ההיסטוריון הסלג'וקי אבן ביבי היה באבא אסחאק איש דת כופר שהיה מיומן בקסמים והשתמש בכלים מאגיים כמו קמעות,

מרד הבאבאים
באבא אשחאק היה תלמיד של מנהיג רוחני מחבל חוראסאן בשם באבא איליאס א-ח'וראסאני.
באבא איליאס הכריז על עצמו כנביא או משיח, ולכן זכה בקרב אנשיו לתואר "באבא רסול אללה". לפעמים תואר זה יוחס גם לבאבא יסחאק אולם ההיסטוריונים הם בדעה שהוא היה רק המפקד הצבאי של תנועת המורדים הבאבאים, ונחשב ל"ח'ליפה" ויד ימינו של באבא איליאס. בין חסידיו היו שחשבו שבאבא אסחאק הוא בן אלמוות.
חסידיהם של באבא איליאס ובאבא אסחאק רצו להתרחק מהלימוד האסלאמי האורתודוקסי הבסיסי ורצו שיורשה להם לשתות משקאות חריפים ולהתפלל עם מוזיקה. הם לא רצו ללכת למסגדים או לצום ברמדאן. ההיסטוריון חמד סובאני סבר שהיה לדרכם קשר ליהודים ולנוצרים.
ככל שהשפעתם של בבאבא איליאס ובאבא אסחאק גברה מספיק, נקראו חסידיהם לבצע "ג'יהאד" מזוין , נגד משטרו המושחת של הסולטן. בהתחלת המרד שבראשותם הצליחו המורדים ה"באבאים" להשתלט על כמה ערים בולטות בצפון מזרח אנטוליה ולהביס מספר כוחות של השלטון. אולם לבסוף ב-1241 נלכד באבא אסחאק והוצא להורג בתלייה.

ההתקוממות זו גרמה לצמצום המשאבים ולהיחלשות הסולטנות הסלג'וקית של רום ובסופו של דבר הקלה בשנת 1242 על התקדמותם של המונגולים באנטוליה.  ב-1243 הם כבשו את ארזרום והביסו את הסלג'וקים בקרב קסה דאג. בעקבותיו הפכו הסלג'וקים לווסאלים של המונגולים.

קישורים חיצוניים

Ruth Johnston Baba Ishak's Revolt Softens up Turkish defence 1239 All Things Medievals online 2023 
Ahmet Yaşar Ocak in Islami Ansiklopedisi
TDV, İslâm Ansiklopedisi, כרך 4, עמ' 368-369.
 Hamad Subani . "The Secret History of Iran". Cabal Times. ISB-978- 1-304-08289-3. 2013 PP 163-164

לקריאה נוספת
 Nāṣer-al-Dīn Ḥosayn Ibn Bībī Al-Awāmir al-ʿAlāʾiyya fī al-Umūr al-ʿAlāʾiyya
Simon de Saint Quentin Historica Tartarorum
Claude Cahen, “Bābā’ī,” Encyclopaedia of Islam, edited by P. Bearman, et al. (Brill, 2007).
קלוד כאהן - הערך "באבאי" באנציקלופדיה של האסלאם 2007 ערכיבת
פ. ברמן
Claude Cahen, Pre-Ottoman Turkey: a general survey of the material and spiritual culture and history, trans. J. Jones-Williams (New York: Taplinger, 1968), 136-7.
(קלוד כאהן - טורקיה הטרום-עות'מאנית:סקירה כללית של התרבות החומרית והרוחנית וההיסטוריה
Speros Vryonis, The Decline of Medieval Hellenism in Asia Minor and the Process of Islamization from the Eleventh through the Fifteenth Century, University of California Press, 1971 ,

Mustafa Yuka - Baba Ishak

הערות שוליים

קטגוריה:קרבות של צבאות סלג'וקיים
קטגוריה:טורקיה: היסטוריה
קטגוריה:מנהיגים דתיים
קטגוריה:מוסלמים טורקים
קטגוריה:מיסטיקנים
קטגוריה:טורקיה: דת
קטגוריה:אישים שהוצאו להורג בתלייה

קטגוריה:נפטרים ב-1241